АҞӘА, лаҵара 29 – Sputnik, Бадраҟ Аҩӡба. Аԥснытәи абоксиор Харитон Агрба апрофессионалтә ринг аҿы афбатәи иқәгылара мҩаԥигоит рашәара 4 азы Санкт-Петербург.
Аиндаҭлара мҩаԥысуеит жәа-раундк иҟоу аисараҿы абжьаратә капан ала Харитон Агрбеи перутәи аспортсмен Хесус Бравои рыбжьара.
"Сзындаҭло 19 иааира игахьеит, урҭ рҟынтәи 17 нокаутла. Уажәтәи ҳаисараҿы сара схы сацәымшәо избоит. Аисара мҩаԥысуеит абжьаратә капан, акатегориа 63,5 кьыла ала", - иҳәеит Харитон Агрба Sputnik аинтервиу аҭо.
Аԥснытәи аспортсмен аисара дазыԥшуп игәы хыҭхыҭуа, аиҳаракгьы ари аҩыза ашоу Санкт-Петербург раԥхьаӡа акәны иахьымҩаԥысуа азы.
"Ари аҩыза ашоу алахәхара угәы шьҭнахуеит. Исҭахуп абокс бзиа дсырбарц, схы дсырдырырц", - ҳәа иҳәоит иара.
Харитон Агрба – жәларбжьаратәи акласс аспорт азҟаза, абокс азы Адунеи ахраҿа аразны ԥхьахә ианаршьахьеит, европатәи ахәмаррақәа рҟны аразны ԥхьахә даԥсахахьеит, Урыстәыла ачемпионатқәа рҟны ҩынтә аԥхьахә иоухьеит, астудентцәа рыбжьара ҩынтә адунеи дачемпионхахьеит, атитулқәа WBA-Fedecaribe, WBA Continental имоуп. Апрофессионалтә ринг аҿы 2019 шықәса раахыс дықәгылоит. Апрофессионалтә ринг аҿы хәынтә дықәгылахьеит, рыхәынтәгьы аиааира игеит.
Иара убас шәаԥхьар ҟалоит: